Kalev (film)

"Kalev" on tõsielulistel sündmustel põhinev 2022. aasta Eesti mängufilm. Eesti Filmi Instituudi komisjoni otsusega lähetati "Kalev" kandideerima Ameerika filmiakadeemia auhinnale Oscar (The Award of the Academy) parima rahvusvahelise mängufilmi kategoorias. Tõsielust inspireeritud spordidraama räägib Kalevi korvpallimeeskonna teekonnast laguneva Nõukogude Liidu viimaste meistrivõistluste võitjaks – Nõukogude Liidu meistriks – 1991. aastal. Tähelepanu keskmes on korvpallurite raske võitlus nii oma rahvuskaaslaste, armutute vastaste kui ka meeskonna sisemise moraaliga. Film käsitleb Kalevi korvpallimeeskonna käekäigu kaudu mitmeid olulisi teemasid: rahvuslikku enesemääramisõigust, rahvuslikku uhkust, vastuseisu imperialistlikule maailmavaatele, samuti sportliku võistluse poliitkemplusi ületavat ideed. Peategelased: ennast tõestav noormängija Gert Kullamäe, tulihingeline kapten Aivar Kuusmaa ja range, meeskonda hoidev peatreener Jaak Salumets. Filmi tegevus algab 1990. aasta suvel ning ees on ootamas NSV Liidu meistrivõistluste järjekordne hooaeg. Nõukogude Liit on jõudnud lagunemise ajajärku, Eesti püüdleb iseseisvuse taastamise poole ja väheneb ühiskonna toetus eestlaste osalemisele Nõukogude Liidu meistrivõistlustel. Alles hiljuti uuesti meistrivõistluste kõrgliigasse tõusnud Kalevi korvpallimeeskond seisab valiku ees: osaleda või mitte (nagu leedulased). Spordile pühendunud meeskonnana otsustatakse siiski osaleda, teadmata, et järgnemas on ettearvamatu hooaeg, mille käigus tuleb taluda kokkulepitud tulemustega mängude vaimset pinget, äraostetud kohtunikke, poliitilisi nõudmisi, vastutust perekondade ees. Hooaja lõpuks aga on Kalevil jäänud vaid üks eesmärk. Osalemine, OSCAR – The Award of the Academy of Motion Picture Arts and Sciences (Ameerika Ühendriigid), 2022, Eesti poolt esitatud kandideerima parima võõrkeelse filmi auhinna nominendiks Nominatsioon, Neitsi Maali – Eesti Filmiajakirjanike Ühingu aasta filmi auhind (Eesti), 2022 Osalemine, Warsaw International Film Festival (Varssavi. Poola), 2022 Osalemine, PÖFF – Pimedate Ööde filmifestival (Tallinn, Eesti), 2022, Balti filmi võistlusprogramm Osalemine, Palm Springsi filmifestivalil Awards Buzzi programmis 2023 Preemia, Eesti Kultuurkapitali Audiovisuaalse kunsti sihtkapitali preemia (Eesti), 2022, Ove Musting – aasta debüüt; Mait Malmsten – Jaak Salumetsa rolli eest; Rein Kotov – operaatoritöö ning montaaži eest Auhind, EFTA – Eesti filmi- ja teleauhind (Eesti), 2023, Parim mängufilm, režissöör, helirežissöör, helilooja, kostüümikunstnik, meesnäitleja (Mait Malmsten). Eestit esindavad Oscaritel ... err.ee, 26.09.2022. Eesti filmi andmebaas. Eesti filmi andmebaas. Näitlejad. Kalev linastub Palm Springsi filmifestivalil. Postimees, 12. detsember 2022 "Kalev" andmebaasis IMDb "Kalev" Eesti Filmi andmebaasis 29 aastat suurest võidust ehk Kuidas Jaak Salumets Kalevis poistest mehed kasvatas. Õhtuleht, 6. mai 2020 "Kalev" mängib Eesti spordiajaloo elust suuremaks. err. ee, 20. september 2022 „Kalev“ näitab Eesti filmi maailmataset. Eesti Päevaleht, 21. september 2022 Kuidas sündisid 2023. aasta parima filmi tiitli saanud „Kalevi“ eriefektid? Eesti Ekspress, 15. aprill 2023 Mängufilmi treiler